หวังสูง
เป็นที่รู้กันว่า อ.แพน-เผ่าทอง ทองเจือ ช่ำชองเรื่องผ้าไทยมาก แม้จะมาเป็นที่ปรึกษาให้กับ สาระ ล่ำซำ เอ็มดีเมืองไทยประกันชีวิตแล้ว แต่ อ.แพน ก็ยังช่วยงานราชการเรื่องผ้าไทยอยู่เป็นประจำ
15 เม.ย. 2559

เป็นที่รู้กันว่า อ.แพน-เผ่าทอง ทองเจือ ช่ำชองเรื่องผ้าไทยมาก แม้จะมาเป็นที่ปรึกษาให้กับ สาระ ล่ำซำ เอ็มดีเมืองไทยประกันชีวิตแล้ว แต่ อ.แพน ก็ยังช่วยงานราชการเรื่องผ้าไทยอยู่เป็นประจำ
ล่าสุดบินไปไกลถึงนิวยอร์ก เพื่อนำผ้าไทยที่ผลิตอย่างสวยงาม ด้วยฝีมือสมาชิกโครงการศิลปาชีพ ไปจัดนิทรรศการ Thailand at the Forefront ในสำนักงานใหญ่สหประชาชาติ (ยูเอ็น) 
งานนี้ อ.แพน ลงเครื่องบินปั๊บ ทำงานปุ๊บ ทุ่มเทแรงกายแรงใจ จัดผ้าแบบสุดฝีมือ ซึ่งก็ไม่ผิดหวัง ฝรั่งที่มางานล้วนตื่นตา ตื่นใจ กับความสวยงามของผ้าขิด ผ้ามัดหมี่ ที่นำมาแสดง
นอกจากให้ทั่วโลกประจักษ์ถึงฝีมือของคนไทยแล้ว
อ.แพน ยังหวังลึกๆ ให้งานนี้ผลักดันให้ประเทศไทยได้อยู่ในเวทีโลกด้วย
ส่วนจะเป็นเวทีไหน ต้องติดตามอย่างใกล้ชิด